OpenLLM-France/wikimedia huggingface dataset:
# Mount Stewart

Mount Stewart és una gran casa del segle xviii situada en el comtat de Down en Irlanda del Nord a pocs quilòmetres de la ciutat de Newtownards. És propietat de la National Trust.
Construïda pel marquès de Londonderry es tracta d'una de les millors mansions de tota Irlanda. L'interior de la casa està decorat amb estàtues de marbre, estucs, motllures d'escaioles, vaixella francesa, etc.
El menjador conté 22 cadires utilitzades al congrés de Viena de 1815 i que van ser regalades a Lord Castleragh, ministre anglès d'afers exteriors] entre 1812 i 1822 —un dels propietaris de la casa-, pels seus mèrits dintre del congrés. Les cadires tenen brodats en el respatller de cada una d'elles l'escut de la persona que havia de seure.
Dintre de la decoració es pot destacar el quadre del cavall de cursa de Newmarket titulat Hambletonian de George Stubbs pintat el 1799 considerat una de les obres mestres d'aquest pintor.
La capella conté diferents banderes i medalles de la família i continua estant en ús per ella.

## Jardins

Els jardins són una altra de les peces importants de la propietat. Aquests jardins van ser construïts sota la supervisió de Lady Edith, esposa el setè marquès. Al jardí van arribar a treballar trenta soldats retirats.
Els jardins contenen diferents ambients: jardí italià, jardí espanyol, jardí del trèvol, jardí enfonsat i la Dodo terrace. També contenen un estany, i un cementiri en què descansen les restes de la família.
Una part de la mansió roman tancada al públic perquè eran els allotjaments privats de l'última descendent que gràcies a un acord amb National Trust, en el moment de la venda, va romandre com a llogatera d'una part de la mansió, fins a la seva mort succeïda el 18 de novembre de 2009 a l'edat de 88 anys.

## Temple dels vents

El temple dels vents va ser construït dintre del jardí en un pujol amb vistes al mar denominat «Stranford Lough».
Es va edificar el 1785 per James Stuart l'atenès arquitecte famós a l'època pel seu estil neoclàssic.

## Referències

* ↑ «Lady Mairi Bury of Mount Stewart, socialite» (en anglès). [Consulta: 27 abril 2013].
* ↑ «Lady Mairi Bury: Chatelaine of Mount Stewart who met Hitler and Von Ribbentrop». The Independent [London], 27-11-2009.
* ↑ «Chatelaine of Mount Stewart who preserved great house's gardens». The Irish Times, 12-12-2009. Arxivat 19 October 2012$^{[Datemismatch]}$ a Wayback Machine. «Còpia arxivada». Arxivat de l'original el 2012-10-19. [Consulta: 27 abril 2013].
* ↑ «Lady Mairi Bury». The Daily Telegraph [London], 13-01-2010.
# Cova de Hirà

La cova de Hirà (àrab: غار حراء, ḡār Ḥirāʾ), sagrada per als musulmans, està situada a la muntanya dita Jàbal an-Nur (‘Muntanya de la Llum’), prop de la Meca, a la regió del Hijaz (Aràbia Saudita). Mesura uns 4 m de profunditat i 1,75 m d'amplada.
La tradició islàmica explica que el profeta Muhàmmad hi passava un mes cada any i que va ser on va rebre per primer cop la visita de l'arcàngel Gabriel i la primera revelació divina de les que constituirien l'Alcorà. Muhàmmad també hi va anar al seu retorn de Taïf, el 620, mentre esperava obtenir la protecció de la Meca.
És un dels indrets visitats per molts musulmans que realitzen els pelegrinatges de l'hajj o de l'umra.
# Hajime Moriyasu

Hajime Moriyasu (Kategawa, Prefectura de Shizuoka, Japó, 23 d'agost de 1968) és un exfutbolista i enternador de futbol japonès.

## Selecció japonesa

Hajime Moriyasu va disputar 35 partits amb la selecció japonesa.

## Enllaços externs

* National Football Teams
* Japan National Football Team Database
# Ace Ventura: Operació Àfrica

Ace Ventura: Operació Àfrica (títol original: Ace Ventura: When Nature Calls) és una pel·lícula estatunidenca de Steve Oedekerk estrenada el 1995. Ha estat doblada al català.

## Argument

Com que no ha pogut salvar un Ós rentador perdut en una alta muntanya, Ace Ventura s'ha retirat a un monestir budista al Tibet. Però, un estrany personatge li ofereix molts diners per trobar l'animal sagrat d'una tribu i Ace Ventura marxa cap a Nibia, un país imaginari d'Àfrica, per agafar un ratpenat blanc sagrat, Chickaka, desaparegut abans que no esclatés un conflicte entre les tribus Wachati i Wachootoo.

## Repartiment

* Jim Carrey: Ace Ventura
* Ian McNeice: Fulton Greenwall
* Simon Callow: Vincent Cadby
* Bob Gunton: Burton Quinn
* Maynard Eziashi: Ouda
* Adewale Akinnuoye-Agbaje: Hitu
* Sophie Okonedo: la princesa Wachati, amant d'Ace Ventura
* Bruce Spence: Gahjii, el caçador
* Andrew Steel: Mick Katie, el caçador
* Arsenio 'Sonny' Trinidad: el monjo Ashram
* Michael Reid MacKay: el marit prim alias The Monopoly Guy
* Kristin Norton: la promesa del coronel Moutarde
* Kayla Allen: l'hostessa a l'avió
* Ken Kirzinger: el pilot de l'helicòpter
* Tom Grunke: Derrick McCane
* Damon Standifer: el cap Wachati
* Sam Motoana Phillips: el cap Wachootoo
* Danny D. Daniels: el bruixot Wachootoo
* Tommy Davidson: el petit guerrer Wachootoo
* Binks: Spike, el mico
* Dixie: Boba, l'elefant

## Al voltant de la pel·lícula

* El començament del film està molt inspirat en la història de Màxim risc
* Encara que es desenvolupa a Àfrica, el film ha estat girat a la regió de Charleston (Carolina del Sud), així com a San Antonio (Texas) i a Colúmbia Britànica (Canadà).
* Jim Carrey ha assolit el premi MTV Movie al millor actor còmic. Ja havia estat nominat per aquest premi per la obra precedent, però va perdre devant de Robin Williams. És la segona vegada que rep aquest premi, després de Dumb and Dumber (1994).
* A la versió original, quan Ace roda a tota velocitat per la jungla, canta Chitty Chitty Bang Bang.
* Premis 1995: Nominada als Premis Razzie: Pitjor remake o seqüela
* Crítica: "Una altra oportunitat per als incondicionals de Jim Carrey. Impresentable continuació del film que va llançar a la fama a l'inefable Carrey"

## Saga Ace Ventura

* Ace Ventura 1: Pet Detective de Tom Shadyac amb Jim Carrey (1994)
* Ace Ventura: Operació Àfrica (Ace Ventura 2: When Nature Calls) de Steve Oedekerk amb Jim Carrey (1995)
* Ace Ventura, sèrie de televisió animada de 39 episodis de 30 minuts cadascun (1996)
* Ace Ventura 3 (telefilm) de David M. Evans (2008)
* Ace Ventura: Pet Detective, vídeojoc per Windows (joc d'aventura de 7th Level)

## Referències

* ↑ «Ace Ventura: Operació Àfrica». esadir.cat.
* ↑ «Ace Ventura: When Nature Calls». The New York Times.
* ↑ Morales, Fernando «Ace Ventura: When Nature Calls». El País.
# Sal·lusti (cònsol)

Sal·lusti o Salusti (en llatí Sallustius o Salustius, en grec, segons diu Suides, Σαλούστιος) va ser prefecte del pretori sota l'emperador Julià l'Apòstata.
Probablement és el mateix Sal·lusti que era cònsol l'any 363. Era pagà, però segons diu Teodoret de Cir va influir en l'emperador, del que era força amic, per mantenir la tolerància amb els cristians.
Probablement aquest Sal·lusti va escriure el tractat Περὶ θεῶν καὶ κόσμου que encara es conserva. Si és així, se'l considera un neoplatonista.

## Referències

* ↑ [https://quod.lib.umich.edu/m/moa/acl3129.0003.001/703?rgn=full+text;view=image;q1=SallustiusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 695. ]
# Competències als Estats Units

Les competències als Estats Units es divideixen entre els estats federals i la Federació, sent les d'aquest últim d'atribució. Els límits de l'abast d'aquestes és difícil de determinar, tal com demostren les experiències en el Tribunal Suprem dels Estats Units.
Al Congrés dels Estats Units solament li correspon regular sobre les matèries que els estats li han atorgat en la Constitució federal.
Les competències transversals són regulades mitjançant les clàusules commerce clause (Art. I.8.2 de la Constitució dels Estats Units) i necessary and proper clause, caracteritzades per una gran laxitud. La interpretació d'aquestes no dona lloc a una exclusivitat cap a cap de les parts (la Federació o els estats).
La competència en agricultura té molt de pes en la part de la Federació basant-se en la commerce clause de manera que el 2003 al Departament d'Agricultura era el que tenia més funcionaris, després del Pentagon.
S'encarrega al Tribunal Suprem dels Estats Units la tasca de resolució dels conflictes competencials.
El desenvolupament històric de les competències als Estats Units es caracteritza per l'atribució per part dels estats federals a un poder central fort d'unes competències perquè responga als problemes polítics i econòmics del país emergent. Des de molt prompte en la història del país, la delimitació de les competències del poder central i la resolució de conflictes normatius competencials va ser un problema present. Per això s'atribuí la feina de resoldre'ls al Tribunal Suprem. La interpretació que aquest feia de la delimitació va anar canviant durant el temps. Inicialment es va fer un control exhaustiu del poder central (la Federació) perquè no s'extralimitara, però especialment des dels anys trenta escassament s'exercí tal control.

## Referències

* ↑ Arroyo Gil, 2019, p. 41.
* 1 2 Arroyo Gil, 2019, p. 88.
* ↑ Arroyo Gil, 2019, p. 69-70.
* ↑ Arroyo Gil, 2019, p. 69.
* ↑ Arroyo Gil, 2019, p. 75.
* ↑ Trueba Herranz, Daniel. «1. Las ayudas al sector agrario en la UE. Condicionantes internos y externos». A: Las subvenciones agrarias europeas a debate. Madrid: Akal, 2003, p. 17. ISBN 9788446021476.
* ↑ Arroyo Gil, 2019, p. 93.

## Bibliografia

* Arroyo Gil, Antonio. Distribución y delimitación de competencias. Madrid: Marcial Pons, 2019. ISBN 978-84-9123-650-4.
# Nervi òptic

* Parells cranials
* I – Olfactori
* II – Òptic
* III – MOC
* IV – Patètic
* V – Trigemin
* VI – MOE
* VII – Facial
* VIII – Vestibulococlear
* IX – Glossofaringi
* X – Vague
* XI – Accessori
* XII – Hipoglòs
El nervi òptic, o nervi cranial II, el formen les fibres nervioses que des de la part posterior de la retina de cada ull porten els senyals nerviosos cap a la part posterior del cervell, on hi ha la zona que processa les imatges captades.
Els dos nervis s'uneixen en el quiasma òptic on les fibres s'entrellacen, i abans de dividir-se en els dos canals òptics, part de l'aportació provinent del camp visual del cantó dret s'encamina cap al costat esquerre del cervell i a l'inrevés.
El cervell, en el còrtex visual, integra tota la informació visual en un conjunt. El creuament parcial de fibres nervioses que es produeix al quiasma òptic, juntament amb què la vista de cada ull comporta angles una mica diferents l'un de l'altre, fa que la visió pugui ser tridimensional, estereoscòpica, fent possible la percepció de les perspectives.
Hi ha uns cossos geniculats laterals disposats al recorregut de les fibres que funcionen com estacions repetidores per mantenir la qualitat de la informació. En aquests punts alguns científics creuen que la informació visual es coordina amb impulsos enviats per uns altres òrgans sensorials.
Aquests cossos també ajuden a l'eliminació d'informacions provinents dels ulls que arribarien al cervell quan s'està concentrant en alguna altra percepció provinent d'una altra entrada.

## Referències

* ↑ Nueva Enciclopedia Larousse (en castellà). 2a. Barcelona: Planeta, 1984. ISBN 84-320-4247-1.
* ↑ Gran Enciclopèdia Catalana. Barcelona: Enciclopèdia Catalana, 1978, p. Volum 12. ISBN 84-85194-07-1.
* ↑ The Incredible Machine (en anglès). EUA: National Geographic Society, 1986, p. 384. ISBN 0-87044-619-3.

## Vegeu també

* Vista
* Sistema sensorial
* Sistema visual
* Distròfia endotelial de Fuchs

## Enllaços externs

* Histology Learning System, Boston University
# Herbert Martin

Herbert Martin (29 d'agost de 1925 - 29 de setembre de 2016) va ser un futbolista del Sarre i alemany.
El davanter va passar la major part de la seva carrera amb el club 1. FC Saarbrücken. Va ser el màxim golejador de la selecció de futbol del Sarre (empat amb Herbert Binkert), amb sis gols, mentre l'equip va existir, entre els anys 1950 i 1956. Va guanyar 17 partits per a la Federació del Sarre que més tard es va incloure a l'Associació de Futbol d'Alemanya Occidental. Va morir el 2016.

## Referències

* ↑ Martin Neu. «Die Spieler der saarländischen Fußball-Nationalmannschaft» (en german). Saar Nostalgie. [Consulta: 7 maig 2017].
* ↑ Mühlen, Michael. «Saar - International Players». RSSSF, 19-02-2010. [Consulta: 30 setembre 2016].
* ↑ Arnhold, Matthias. «Herbert Martin - Goals in International Matches». RSSSF, 21-01-2006. [Consulta: 30 setembre 2016].

## Enllaços externs

* Herbert Martin a worldfootball.net
* Herbert Martin a National-Football-Teams.com (anglès)
# Acedera

Acedera és un municipi d'Extremadura situat a l'est de la província de Badajoz.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Samnaun

Samnaun és un municipi del cantó dels Grisons (Suïssa), situat a la regió de la Baixa Engadina. Actualment és un municipi de 5 nuclis habitats (Compatsch, Laret, Plan, Ravaisch i Samnaun) que formen una zona lliure d'impostos.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Théâtre Saint-Denis

El Théâtre Saint-Denis és un teatre de Mont-real, situat al carrer Saint-Denis. Considerat com la sala de cinema més gran de Mont-real des de 1915 fins als anys 70 del segle XX, aquest vell cinema va començar a consagrar-se a les arts escèniques a partir de 1980, tot acollint comèdies musicals, obres de teatre i concerts.

## Enllaços externs

* Pàgina web del teatre
# Newport (Nebraska)

Newport és una població dels Estats Units a l'estat de Nebraska. Segons el cens del 2000 tenia 98 habitants.

## Demografia

Segons el cens del 2000, Newport tenia 98 habitants, 45 habitatges, i 30 famílies. La densitat de població era de 122,1 habitants per km².
Dels 45 habitatges en un 33,3% hi vivien nens de menys de 18 anys, en un 42,2% hi vivien parelles casades, en un 17,8% dones solteres, i en un 33,3% no eren unitats familiars. En el 28,9% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,67.
Per edats la població es repartia de la següent manera: un 25,5% tenia menys de 18 anys, un 3,1% entre 18 i 24, un 25,5% entre 25 i 44, un 28,6% de 45 a 60 i un 17,3% 65 anys o més.
L'edat mediana era de 42 anys. Per cada 100 dones de 18 o més anys hi havia 78 homes.
La renda mediana per habitatge era de 28.750 $ i la renda mediana per família de 38.750 $. Els homes tenien una renda mediana de 24.063 $ mentre que les dones 20.313 $. La renda per capita de la població era de 15.785 $. Aproximadament el 12,9% de les famílies i el 12,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Newport». American Fact Finder. Oficina del Cens dels Estats Units, 12-01-2010.
# Port Clinton (Pennsilvània)

Port Clinton és una població dels Estats Units a l'estat de Pennsilvània. Segons el cens del 2000 tenia 288 habitants.

## Demografia

Segons el cens del 2000, Port Clinton tenia 288 habitants, 132 habitatges, i 81 famílies. La densitat de població era de 222,4 habitants per quilòmetre quadrat.
Dels 132 habitatges en un 19,7% hi vivien nens de menys de 18 anys, en un 47% hi vivien parelles casades, en un 6,8% dones solteres, i en un 38,6% no eren unitats familiars. En el 32,6% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,8.
Per edats la població es repartia de la següent manera: un 16,7% tenia menys de 18 anys, un 4,9% entre 18 i 24, un 30,6% entre 25 i 44, un 30,9% de 45 a 60 i un 17% 65 anys o més.
L'edat mediana era de 44 anys. Per cada 100 dones de 18 o més anys hi havia 96,7 homes.
La renda mediana per habitatge era de 28.333 $ i la renda mediana per família de 36.071 $. Els homes tenien una renda mediana de 30.795 $ mentre que les dones 20.000 $. La renda per capita de la població era de 15.395 $. Entorn del 3,7% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Port Clinton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Port Clinton». American Fact Finder. Oficina del Cens dels Estats Units, 12-01-2010.
# Competències a la Unió Europea

Les competències a la Unió Europea s'estableixen per atribució i es distribueixen entre la Unió Europea i els estats membres.
És característic del dret de la Unió Europea les competències funcionals. Açò vol dir que les institucions de la Unió Europea poden aprovar tota regulació necessària per a complir l'objectiu marcat en els tractats. Aquestes competències poden ampliar els poders de la Unió Europea de manera il·limitada en principi.
El conflicte competencial es resol seguint el principi de prevalència i és tasca del Tribunal de Justícia de la Unió Europea. El Tribunal de Justícia s'ha dedicat a defendre els interessos de la Unió Europea per damunt d'aquells dels estats membres.
Per a garantir la distribució de competències hi ha la divisió horitzontal del poder en les institucions europees i l'aplicació del principi de subsidiarietat i el de proporcionalitat.
Per pressió de les regions europees, especialment els estats federals alemanys perquè veien que perdien poders perquè eren atribuïts a la Unió Europea, s'ha defès una noció més estricta de competència, que s'aconseguí mitjançant la Constitució per a Europa de 2004. Les competències de la Unió Europea quedaren delimitades amb més precisió: competències exclusives, competències compartides i accions de suport, coordinació o complement. Aquestes categories de competència foren incorporades al dret primari amb el Tractat de Lisboa.

## Referències

* ↑ Arroyo Gil, 2019, p. 41.
* ↑ Arroyo Gil, 2019, p. 35.
* ↑ Arroyo Gil, 2019, p. 78.
* ↑ Arroyo Gil, 2019, p. 88.
* ↑ Arroyo Gil, 2019, p. 80.
* ↑ Arroyo Gil, 2019, p. 96.
* 1 2 3 Arroyo Gil, 2019, p. 97.
* ↑ Arroyo Gil, 2019, p. 97-98.
* ↑ Arroyo Gil, 2019, p. 98.

## Bibliografia

* Arroyo Gil, Antonio. Distribución y delimitación de competencias. Madrid: Marcial Pons, 2019. ISBN 978-84-9123-650-4.
# Herbert MacKay-Fraser

Herbert MacKay-Fraser era un pilot de curses automobilístiques nascut el 23 de juny de 1927 a Pernambuco, Brasil, però que corria pels Estats Units i que va morir el 14 de juliol de 1957.
MacKay va participar en un únic Gran Premi de Fórmula 1,de la temporada de 1957 el Gran Premi de França corregut el 7 de juliol.
A la cursa del GP es va haver de retirar i no va aconseguir cap punt pel campionat del món de pilots.
Una setmana més tard, MacKay va morir al xocar amb el seu Lotus quan disputava la Coupe de Vitesse al circuit de Reims-Gueux.

## Resultats a la F1

| Any | Equip | Cotxe | Motor | 1 | 2 | 3 | 4 | 5 | 6 | 7 | 8 | WDC | Punts |
| 1957 | Owen Racing Organisation | BRM P25 | BRM Straight-4 | ARG | MON | 500 | FRA Ret | GBR | ALE | PES | ITA | - | 0 |
# Cozzuoliphyseter rionegrensis

Cozzuoliphyseter rionegrensis és una espècie de fiseteroïdeu extint del Miocè. Se n'han trobat fòssils en formacions costaneres de Patagònia.

## Referències

* ↑ https://paleobiodb.org/classic/basicCollectionSearch?collection_no=13092&is_real_user=1
# 1r districte congressual d'Alabama

El 1r districte congresional és un districte congressual que tria un Representant per a la Cambra de Representants dels Estats Units per l'estat d'Alabama. Segons l'Oficina del Cens, l'any 2011 el districte tenia 682277 habitants. Actualment el districte està representat pel republicà Jo Bonner.

## Geografia

El 1r districte congressual està situat en les coordenades 31° 0′ 31″ N, 87° 47′ 52″ O﻿ / ﻿31.00861°N,87.79778°O﻿ / 31.00861; -87.79778.

## Demografia

Segons l'Oficina del Cens dels Estats Units, l'any 2011 hi havia 682277 persones residint en el 1r districte congresional. Dels 682277 habitants, el districte estava compost per 470009 (el 68.9%) blancs; d'aquests, 462634 (el 67.8%) eren blancs no llatins o hispans. A més, 188701 (el 27.7%) eren afroamericans o negres, 7664 (l'1.1%) eren natius d'Alaska o amerindis, 9094 (l'1.3%) eren asiàtics, 73 (el 0%) eren natius de Hawaii o illencs del Pacífic, 5454 (el 0.8%) eren d'altres races i 8657 (l'1.3%) pertanyien a dues o més races. Del total de la població 18039 (el 2.6%) eren hispans o llatins de qualsevol raça; 9641 (l'1.4%) eren d'ascendència mexicana, 1406 (el 0.2%) porto-riquenya i 991 (el 0.1%) cubana. A més de l'anglès, 712 (el 2.4%) persones majors de cinc anys parlaven espanyol perfectament.
El nombre total de llars en el districte era de 260593, i el 69.3% eren famílies en les quals el 29.6% tenien menors de 18 anys vivint amb ells. De totes les famílies vivint en el districte, només el 49.1% eren matrimonis. Del total de llars en el districte, el 3.5% eren parelles que no estaven casades, mentre que el 0.5% eren parelles del mateix sexe. La mitjana de persones per llar era de 2.56.
L'any 2011 els ingressos mitjans per llar en el districte congresional eren de 43144$, i els ingressos mitjans per família eren de 66174$. Les llars que no formaven una família tenien uns ingressos de 82107$. El salari mitjà a temps complet per als homes era de 43533$ i de 30903$ per a les dones. La renda per capita per al districte era de 22802$. Al voltant del 15.1% de la població estaven per sota del Llindar de pobresa.

## Referències

* ↑ «US Board on Geographic Names» (en anglès). Servei Geològic dels Estats Units, 25-10-2007. [Consulta: 15 febrer 2019].
* 1 2 3 «American FactFinder» (en anglès). Oficina del Cens dels Estats Units. Arxivat de l'original el 3 de desembre 2017. [Consulta: 15 febrer 2019].
* ↑ «Geographic Names Information System» (en anglès). Servei Geològic dels Estats Units. Arxivat de l'original el 15 de febrer 2019. [Consulta: 15 febrer 2019].

## Enllaços externs

* Districtes congressuals en l'Oficina del Cens dels Estats Units